《过燕都故宫》
明代·揭轨

八月金舆度玉关，芙蓉零落后庭闲。
西宫无复羊车过，南苑犹疑凤吹还。
承露金盘留海上，广寒琼户琐人间。
翠华此日知何在，黄叶潇潇万岁山。

作者简介：明江西临川人。揭傒斯后裔。洪武初以明经荐举入京，任清河县主簿，迁知县事。有惠政，民怀其德。后辞职归，以教授为生。尝被召定《书传会选》，并数承帝顾问。有《清河集》。